
EGY FERTŐTLENÍTŐSZER ANALIZISE
Analitikai módszerek összehasonlítása és validálása
(Eredeti cím: ANALYSING ANTISEPTICS

Comparing and validating analytical methods)

Összefoglalás
Egy analitikai laboratóriumot működtetsz, amely vény nélkül kapható gyógyhatású készítmények ellenőrzésével foglalkozik. Rajtad múlik, hogy jó, vagy gyenge minőségű áruk kerülnek ki a forgalomba. Alapvető követelmény, hogy a laboratórium csak megbízható analitikai módszereket alkalmazzon. A munkaigényes és/vagy drága eljárások azonban csődbe vihetik az üzleti vállalkozásodat. Meg kell találnod az optimális megoldást.
Ebben a feladatban két problémát kell megoldanod:

1. Egy fertőtlenítő oldat minőségét kell ellenőrizned egy olyan módszerrel, amelyet már évek óta használsz a laborban.
2. Hallottál egy új analitikai eljárásról. Mielőtt ezt a módszert alkalmaznád a “régi” helyett, az új eljárást validálnod kell. Ha megbízhatónak bizonyul, akkor még pénzügyi szempontból is össze kell hasonlítanod a régi és az új módszert. Csak akkor tudsz helyesen dönteni, ha mindkét szempontot figyelembe veszed.
Feladatcsoport típusa
F

Természettudományos ismeretek alkalmazása a problémamegoldás során
Csapatmunkával kombinált problémamegoldás
Pénzügyi és anyagi erőforrások kezelése
Idő-, és munkaterv készítés

Mérési technikák
Potenciometria
Titrálás
Alkalmazási terület
Gyógyszeranalitika
Szignifikancia teszt
Idő
Gyakorlati idő:

360 perc
Elméletre szánt idő:
  45 perc
Iskolán kívüli idő:

135 perc
StandardBase szabványvizsgálatok
Nincs
StandardBase mérési technikák
Redox titration

Potentiometry
Egyéb források

Diák feladatleírás
EGY FERTŐTLENITŐSZER ANALIZISE

Analitikai módszerek összehasonlítása és validálása

(Eredeti cím: ANALYSING ANTISEPTICS

Comparing and validating new analytical methods)
Egy analitikai laborban dolgozol, amely különféle, vény nélkül kapható gyógyhatású készítmények ellenőrzésével foglalkozik. Ezek egyike egy fertőtlenítő oldat, amelynek alkalmazása csökkenti az élő szövetek/bőr elfertőződésének lehetőségét (Magyarországon Betadine néven van forgalomban). Ennek a szernek a főkomponense jód. Jódot régóta használnak fertőtlenítésre. Először 1829-ben készítették a Lugol jódot, más néven Lugol oldatot, amely egy jódoldat és egy francia orvosról, J. G. A. Lugolról neveztek el. A Lugol oldat 5 g I2-ot és 10 g KI-ot tartalmaz 100 cm3 vizes oldatban, teljes jódtartalma 130 mg/cm3. A jódtinktúra általában 100 mg/cm3 elemi jódot tartalmaz etanolban, de kapható 20 mg/cm3, 30 mg/cm3 and 70 mg/cm3 koncentrációban is. A jódtinktúra minden túlélő felszerelésnek elengedhetetlen tartozéka, egyrészt sérülések fertőtlenítésére, másrészt felszíni vizek ivásra alkalmassá tételére használják. Az új, jódot tartalmazó fertőtlenítőszerek povidon-jódot tartalmaznak, amely egy vízben oldódó polimer I3- anionnal alkotott komplexe. Ennek hatása kedvezőbb, a seb gyógyulási folyamatát nem hátráltatja és az aktív jód egy része “tartalékként” a seben marad, így hosszantartó hatást eredményez. A jódtartalmú fertőtlenítőszerek nagy előnye, a széles antimikrobiális spektrum, elpusztítják a legelterjedtebb kórokozók mindegyikét, sőt, ha elegendő időt várunk, még a fertőtlenítőszereknek leginkább ellenálló gomba spórákat is.
Egy ilyen típusú oldatnak a jódtartalmát a laborban egy standard módszerrel határozzátok meg, de hallottál egy új eljárásról, amely előnyösnek látszik.
Először ki kell próbálnod és validálnod kell az új eljárást. A validálás szót jó néhány szakterületen használják: általánosan azt az eljárást jelenti, amellyel ellenőrizzük, hogy valami eleget tesz-e egy meghatározott követelménynek. A validálás magában foglalja, hogy egy megoldásról vagy eljárásról tanúsíthatjuk, hogy az korrekt. Az utolsó lépés, hogy összehasonlítsd a két módszer költség- és munkaigényét.
Rövid összefoglaló
A laboratórium már több éve nagy gyakorlattal és jó eredménnyel alkalmazza egy fertőtlenítő oldat jódtartalmának meghatározására a jodometriás titrálást keményítőt használva a végpontjelzésre. Az “új” ötlet egy potenciometriás mérés. Össze kell hasonlítanod a potenciometriás titrálással kapott eredményeket a keményítőt alkalmazó titrálás eredményeivel. 

Hogyan lehet megállapítani, hogy a két módszer között szignifikáns-e a különbség? A választ egy erre alkalmas statisztikai kiértékelés, az F-teszt adja meg. Ha az F-teszt eredménye azt mutatja, hogy a két módszer szórásértéke nem különbözik szignifikánsan, akkor az új módszert el lehet fogadni (ha gyorsabb és/vagy olcsóbb). Ebben az utolsó mondatban szerepelt a szórás: mit jelent ez? A szórás a megismételt mérések egyezésének mértékét mutatja meg  -  az eredmény reprodukálhatóságára utal. Ha egy adott módszerrel kapott eredmény szórása kicsi, még azt is ellenőrizni kell, hogy a “valódi” és a mért érték között mekkora az eltérés – ez mutatja meg a módszer pontosságát.
A szórás és a pontosság között azért kell különbséget tenni, mert két különböző típusú hibával kell számolnunk: a szisztematikus és a statisztikus (véletlenszerű) hibával. Például a potenciometriás titrálásnál szisztematikus hibát okozhat a szerves molekula adszorpciója a platinaelektród felületén. Ez a jelenség a végpont eltolódását okozhatja. Ha az adszorpció reprodukálható, akkor a titrálás eredményének szórása lehet kicsi. Ha a keményítő indikátorral kapott eredményt elfogadjuk ”valódi” értéknek és a potenciometriás mérés eredménye ehhez képest nagy eltérést mutat, akkor a potenciometriás módszer pontossága kicsi.
Ha a potenciometriás módszer eredménye közel esik a “valódi” értékhez, azaz a két módszer pontossága hasonló, akkor a következő lépés a két analitikai eljárás szórásának összehasonlítása.

A statisztikus hibák a kísérleti bizonytalanságokat tükrözik. Ezek minden analitikai módszernél jelen vannak. A párhuzamos mérések számának növelésével ezt a hibát csökkenteni lehet.
Végül hasonlítsd össze a két módszer költségigényét! Ha a potenciometria mind szakmai, mind pénzügyi szempontból kedvező, akkor a “régi” keményítős módszert helyettesítheted a potenciometriával.
Elvégzendő vizsgálatok
A csoport létszáma: két tanuló.

Mielőtt hozzákezdtek a laboratóriumi munkához, olvassátok el a StandardBase potenciometriára és jodometriára vonatkozó részeit („Redox titration” és “Potentiometry”). A kísérleti munka megtervezéséhez ugyancsak meg kell ismernetek az F-tesztet, és figyelembe kell vennetek, hogy hány párhuzamos titrálást kell elvégeznetek. Vegyétek figyelembe a rendelkezésetekre álló laboratóriumi időt!
Nézzetek utána, hogy a ti országotokban milyen jódtartalmú fertőtlenítő oldat van forgalomban! A jód vízben nagyon kevéssé oldódik: szobahőmérsékleten 3,5 mg/cm3 az oldhatósága. Régebben a fertőtlenítő oldatok jódtartalmát úgy növelték meg 48-52 mg/cm3-re, hogy 37-44 mg/cm3 KI-ot adtak hozzá, és oldószerként etanolt használtak. Újabban egy komplexképző reagens hozzáadásával kellően magas jódkoncentráció érhető el vizes oldatban. A Betadine-ban az aktív jódtartalom 10 mg/cm3.

Feladatok
Miután gondosan elolvastátok a gyakorlati feladatokat, osszátok fel a munkát egymás között! A kísérleti munkára 360 perc áll majd rendelkezésetekre.

Egyikőtök készítse el a standardizált Na2S2O3 oldatot, míg a másikótok a keményítő és a KIO3 oldatokat (lásd Tanulói adatlap: Oldatok készítése). Ezután egyikőtök keményítő indikátor mellett titrálja meg a mintát, mialatt a másikótok elvégzi a potenciometriás mérést. Mindketten 5-5 párhuzamost mérjetek.
1. feladat
A ”Tanulói adatlap: A Na2S2O3 mérőoldat standardizálása” felhasználásával határozd meg a Na2S2O3 oldat pontos koncentrációját. Ezt minden nap el kell végezni.
2. feladat
A “Tanulói adatlap: A minta titrálása keményítő indikátorral” felhasználásával titráld meg a Betadine mintát Na2S2O3 mérőoldattal.

3. feladat
A “Tanulói adatlap: A minta potenciometriás titrálása” felhasználásával titráld meg a Betadine mintát Na2S2O3 mérőoldattal.

5-5 párhuzamos mérést végezzetek, hogy a statisztikus hibát csökkentsétek.
A gyakorlati munka megkezdése előtt kockázatbecslést kell végezni.
Mérési eredmények
A kísérleti eredmények kiértékelése
A “Tanulói adatlap: A kísérleti eredmények kiértékelése” felhasználásával számoljátok ki
· a mérőoldat koncentrációját
· a jódtartalmat, a kétféle méréssorozatból külön-külön
· a standard deviációt (azaz a „szórást”) mindkét módszer esetében
· az F értékét.
A két módszer szórásának különbségét figyelembe véve, döntsétek el, van-e szignifikáns eltérés a “régi” és az “új” módszer között.
Költségvetés
Számítsátok ki a felhasznált vegyszerek költségét! Az árakat katalógusokban találjátok meg.
Mennyi időt fordítottatok az analízisre, amíg a végső analitikai eredményt megkaptátok? Próbáljatok információt kapni arról, hogy az országotokban mennyi egy technikus órabére. Ezt is vegyétek figyelembe.
Hasonlítsátok össze a két módszer költségigényét!
Végső következtetés
Végül milyen döntést hoztok? Áttértek a potenciometriára a hagyományos keményítő indikátoros módszerről?
Önellenőrző feladatok diákoknak
Ez a feladat arról szólt, hogyan kell alkalmazni a természettudományos ismereteket problémamegoldás során, megtapasztalni a csapatban való munkát és hogyan kell kezelni az anyagi és pénzügyi erőforrásokat.
Ismertesd 50-100 szóban:

· milyen természettudományos készségeket és ismereteket használtál fel, és milyen hatékonyan alkalmaztad ezeket
· milyen előnyeit láttad a csapatmunkának
· hogyan tudtátok megvalósítani az idő- és munkabeosztásra vonatkozó terveket
· hogyan tudtátok megvalósítani a költségvetési terveteket
Tanulói adatlap: Oldatok készítése
Készítsétek el a következő oldatokat:
Na2S2O3 mérőoldat
Mérjetek be 4,96 g Na2S2O3.5H2O-t. Oldjátok fel desztillált vízben, mossátok át egy 1000 cm3-es mérőlombikba, töltsétek jelre. Az így kapott oldat koncentrációja kb. 0,02 mol/dm3.

KIO3 oldat a mérőoldat standardizálásához
Analitikai mérlegen mérjetek be 0,7133 g KIO3-ot. Desztillált vízben oldjátok fel, és maradék nélkül mossátok át egy 1000 cm3-es mérőlombikba, majd töltsétek jelre. Az így kapott oldat koncentrációja 1/300 mol/dm3. Tehát 1,00 cm3 oldat 3,1622 x 10(3 g Na2S2O3-tal lesz egyenértékű. Ez az oldat hosszú ideig tárolható, anélkül, hogy a koncentrációja változna.
Keményítő indikátor oldat
Mérjetek le 1,0 g vízoldható keményítőt. Oldjátok fel 100 cm3 desztillált vízben, adjatok hozzá 0,1 g szalicilsavat és forraljátok fel. Hűtsétek le, öntsétek át egy jól záródó üvegbe. Így pár hétig tárolható.
Tanulói adatlap: A Na2S2O3 mérőoldat standardizálása
Pipettázzatok 10,00 cm3 KIO3 oldatot egy 100 cm3-es üvegdugós Erlenmeyer lombikba. Adjatok hozzá 30 cm3 desztillált vizet, 2 cm3 20%-os HCl-at és 0,3 g KI-ot. 1-2 perc várakozás után titráljátok meg a Na2S2O3 mérőoldattal. Amikor az oldat színe halványsárgára változik, adjatok hozzá 1 cm3 keményítőt. Elszíntelenedésig titráljátok tovább az oldatot.
Tanulói adatlap: A minta titrálása keményítő indikátorral
A Betadine 10 mg/cm3 szabad jódot tartalmaz.

Pipettázzatok 5,00 cm3 Betadine-t egy 100 cm3-es Erlenmeyer lombikba. Adjatok hozzá 30 cm3 desztillált vizet és azonnal titráljátok meg a Na2S2O3 mérőoldattal. Amikor a sötétbarna oldat már sárga színű, adjatok hozzá 1 cm3 keményítő indikátort és folytassátok a titrálást, amíg az oldat elszíntelenedik.

Tanulói adatlap: A minta potenciometriás titrálása
5,00 cm3 Betadine-t pipettázzatok egy 250 cm3-es főzőpohárba, adjatok hozzá kb. 50 cm3 desztillált vizet.

Merítsetek az oldatba egy sima platina- és egy kalomelelektródot. Tegyétek a főzőpoharat egy mágneses keverőre, csatlakoztassátok az elektródokat egy mV/pH mérőhöz. Állandó keverés mellett titráljátok a mintát. Amíg a minta színe barna, a mérőoldatot 1,00-1,00 cm3-enként adagoljátok, amikor a szín halványul, a mérőoldat adagolását 0,2-0,2 cm3-re csökkentsétek.
Tanulói adatlap: A kísérleti eredmények kiértékelése
A mérőoldat koncentrációjának kiszámítása
10,00 cm3 KIO3 oldatból a IO3( + I( reakcióban keletkező jód 2 x 10(4 mol Na2S2O3-tal reagál
IO3( + 5I( + 6H+ = 3I2 + 3H2O

I2 + 2S2O32( = 2I( + S4O62(
A mérőoldat koncentrációja tehát

Számoljátok ki a minta jódtartalmát az 5-5 párhuzamosból mindkét módszer esetében, külön-külön.

A standard deviáció kiszámítása
Határozzátok meg a két módszer esetében a standard deviációt külön-külön.

 az egyes mérések eredményeinek átlaga
N a párhuzamos mérések száma
Az F-teszt alkalmazása
Egy analitikai kémiai tankönyvben nézzetek utána, mit is jelent az F-teszt (például G. D. Christian: Analytical Chemistry, 4th Edition, John Wiley & Sons, 1986). Ha mélyebb ismereteket akartok szerezni az F-teszt elméleti alapjairól, látogassatok az Egyéb források címszó alatt felsorolt weboldalakra. A fent említett analitikai kémiai tankönyvben egy példa található arra, hogyan lehet az F-tesztet olyan esetben alkalmazni, amikor egy új analitikai kémiai módszert akarunk összehasonlítani egy elfogadott eljárással.
Az analitikai eredményeitek két sorozatára kiszámított standard deviációkból, skeményítő és spotenciometria, F úgy definiálható, hogy:


[image: image9.wmf]2

2

tria

potenciome

keményít

ő

s

s

F

=


ha skeményítő ( spotenciometria,

vagy

[image: image10.wmf]2

2

keményít

ő

tria

potenciome

s

s

F

=


ha spotenciometria ( skeményítő
Mivel F értéke mindig 1-nél nagyobb kell legyen.

A kiszámított standard deviációkból F meghatározható.
A statisztikai programcsomagokban az F-értékeket táblázatokban találjátok meg, például 95%-os megbízhatósági szintre a következőképpen:
	(N ( 1) keményítő 
	2
	3
	4
	5
	6

	(N ( 1)potenciometria 
	
	
	
	
	

	2
	19,00
	19,16
	19,25
	19,30
	19,33

	3
	9,55
	9,28
	9,12
	9,01
	8,94

	4
	6,94
	6,59
	6,39
	6,26
	6,16

	5
	5,79
	5,41
	5,19
	5,05
	4,95

	6
	5,14
	4,76
	4,53
	4,39
	4,28


Ebben a feladatban mindkét eljárásnál a párhuzamos mérések számára ötöt javasoltunk, tehát:

az ehhez tartozó F-érték a táblázatban 6,39. Ha a számított F-érték kisebb, mint 6,39, akkor 95%-os megbízhatósággal levonhatjuk azt a következtetést, hogy a két eljárás szórása nem különbözik szignifikánsan egymástól.

Tehát eldönthetitek, hogy vajon van-e szignifikáns eltérés a “régi” és az”új” módszer között a szórás szempontjából.
Tanári útmutató
Rövid áttekintés a mérési feladat céljairól
Ennek a feladatnak az a célja, hogy bemutassa, hogyan lehet egy új analitikai módszert validálni. A példában szerepel egy analitikai eljárás, melyet a diákok standardnak fogadhatnak el. Ehhez kell hasonlítaniuk egy másik módszert.
A gyakorlati munka mellett a csoport megismerkedik egy statisztikai módszerrel, amelyet az analitikusok használnak annak eldöntésére, hogy van-e szignifikáns különbség két módszer szórása között. Azonban a pontosság és a szórás vizsgálata nem elegendő. Van még két másik tényező, amely legalább ennyire fontos: egy analitikai eljárás idő- és pénzigénye. A feladat másik része ezekkel a problémákkal foglalkozik.
Készségfejlesztés
Ebben a feladatban a figyelem középpontjában a következő készségek fejlesztése áll
· idő- és munkabeosztás megszervezése
· költségvetés elkészítése.

Mivel a diákok csoportban dolgoznak, meg kell tanulniuk
· hogyan tudják hatékonyan megszervezni a munkájukat
· a kísérleti munkában hogyan tudnak együttműködni egymással.

A gyakorlat során a diákok mélyebb betekintést nyernek az adatok és a hibák kritikus szemléletébe. A tanár hívja fel a diákok figyelmét a validálás fontosságára! Olvassák el figyelmesen a validálásra vonatkozó weboldalakat (lásd Egyéb források). Ebből megtudják, hogy a validálás szónak igen sokrétű jelentése van, sok szakterületen van fontos szerepe, nemcsak az analitikai kémiában.

Ha a diákok eddig még nem hallottak a pontosság és a szórás fogalmáról, ez egy jó lehetőség arra, hogy a tanár felhívja ezekre a fogalmakra a diákok figyelmét.
Ha rendelkezésre áll automata titrátor, a diákok rögtön megkapják a potenciometriás titrálás végpontjának a helyét és az analízis eredményét. Ebben az esetben hasznos, ha a tanár megmutatja, hogyan számolta ki a számítógép ezeket az adatokat. Tudatosítani kell a diákokban annak a fontosságát, hogy a kísérleti munkájuk kémiai hátterével teljesen tisztában legyenek.

A diákoknak meg kell tanulniuk helyes gazdasági döntéseket hozni. Itt szembesülhetnek azzal a ténnyel, hogy a vegyszerek ára függ a minőségtől és a kiszerelés nagyságától. Ugyancsak hasznos a csoport számára, ha sikerül egy durva becslést szerezniük arról, hogy mennyi egy technikus órabére (az iskola vagy egy kutatólaboratórium bérosztályától). Ez ugyancsak fontos tétele egy reális pénzügyi mérlegnek.

Mivel az Egyéb forrásokban felsorolt weboldalak nagyon sok további kapcsolatot is felsorolnak, a tanárnak oda kell figyelnie, hogy a diákok ne töltsenek el túlságosan hosszú időt a számítógép előtt.
A csoportok szervezése és irányítása

Javasolt csoportlétszám: 2

A tanár segíthet a diákoknak a megfelelő fertőtlenítőszer kiválasztásában, amely az országban forgalomban van. Ha a szer jódtartalma eltér a magyar Betadine-tól, akkor hívja fel a figyelmet arra, hogy a titráláshoz bemért minta térfogatát vagy koncentrációját hígítással változtassák meg.
Óraterv a tanároknak
Javasolt időbeosztás:

· Bevezetés, a felkészülés ellenőrzése és a munka megtervezése (45 perc)

· Kísérleti munka (360 perc)

· A kísérleti eredmények feldolgozása (45 perc)

· A költségvetés elkészítése, a végső következtetés levonása (90 perc)

Gyakorlati tanácsok
· Felszerelés és vegyszerek
Vegyszerek és CAS számaik







  CAS number

	Kálium-jodát
	7758-05-6

	Kálium-jodid
	7681-11-0

	Nátrium-tioszulfát 5H2O
	10102-07-7

	Sósav
	7647-01-0

	Keményítő
	9005-25-8

	Szalicilsav
	69-72-7


Felszerelés és üvegeszközök
· Bemérő edény
· 1000 cm3-es mérőlombikok
· 100 cm3-es vegyszerüveg dugóval
· 5,00 és 10,00 cm3-es pipetták
· 1 cm3-es pipetta a keményítőhöz
· 100 cm3-es csiszoltdugós Erlenmeyer lombikok
· büretták
· 250 cm3-es főzőpoharak
· 50 cm3-es mérőhenger
· Analitikai mérleg
· Mágneses keverő
· mV/pH méter

· Platinaelektród
· Kalomelelektród
Tesztfeladatok
Válaszd ki a helyes választ!
1. Mik a termékei a tioszufátion + jód kémiai reakciónak?
a. szulfátion + jodidion

b. elemi kén + jodidion

c. tetrationátion + jodidion

d. szulfidion + jodátion

2. Miért változik a sötétkék oldat színtelenné a jód tioszulfátionnal való titrálásának végpontjában, ha keményítőt használunk indikátorként?
a. Mert megváltozik a redoxipotenciál
b. Mert a kék szín a jód és a keményítő között kialakuló komplexnek a színe
c. Mert a tioszulfátion reagál a keményítővel, amikor a jód már elfogyott 
3. 0,7133 g KIO3-ot 1000 cm3 desztillált vízben feloldunk. Ennek az oldatnak 10,00 cm3-ét Na2S2O3 mérőoldattal megtitráljuk. A mérőoldatból 10,17 cm3 fogyott. Mennyi a Na2S2O3 oldat koncentrációja?

a. 0,0204 mol/dm3
b. 0,0211 mol/dm3
c. 0,0187 mol/dm3
d. 0,0197 mol/dm3
4. Platina- és kalomelelektródot használunk a titrálás végpontjának jelzésére. Miért változik a két elektród között mért elektromotoroserő értéke?

a. Mert változik a kalomelektród potenciálja
b. Mert mindkét elektród potenciálja megváltozik
c. Mert a platinaelektród potenciálja változik
5. Miért változik a platinaelektród potenciálja a titrálás során?

a. Mert változik a redoxipotenciál a titrálás során
b. Mert változik a pH a titrálás során
c. Mert a platinaelektród érzékeli a tetrationátion koncentrációjának változását
A helyes válaszokat pirossal írtuk a szövegbe.
Tesztfeladatok

c. tetrationátion + jodidion

d. szulfidion + jodátion

2. Miért változik a sötétkék oldat színtelenné a jód tioszulfátionnal való titrálásának végpontjában, ha keményítőt használunk indikátorként?

a. Mert megváltozik a redoxipotenciál

b. Mert a kék szín a jód és a keményítő között kialakuló komplexnek a színe

c. Mert a tioszulfátion reagál a keményítóvel, amikor a jód már elfogyott 

3. 0,7133 g KIO3-ot 1000 cm3 desztillált vízben feloldunk. Ennek az oldatnak 10,00 cm3-ét Na2S2O3 mérőoldattal megtitráljuk. A mérőoldatból 10,17 cm3 fogyott. Mennyi a Na2S2O3 oldat koncentrációja?

a. 0,0204 mol/dm3
b. 0,0211 mol/dm3
c. 0,0187 mol/dm3
d. 0,0197 mol/dm3
4. Platina- és kalomelelektródot használunk a titrálás végpontjának jelzésére. Miért változik a két elektród között mért elektromotoroserő értéke?

a. Mert változik a kalomelektród potenciálja

b. Mert mindkét elektród potenciálja megváltozik
c. Mert a platinaelektród potenciálja változik
5. Miért változik a platinaelektród potenciálja a titrálás során?

a. Mert változik a redoxipotenciál a titrálás során

b. Mert változik a pH a titrálás során

c. Mert a platinaelektród érzékeli a tetrationátion koncentrációjának változását

